**ПИСАНА ПРИПРЕМА НАСТАВНИКА ЗА ЧАС**

|  |  |
| --- | --- |
| **НАСТАВНИ ПРЕДМЕТ** | Српски језик |
| **НАСТАВНА ЈЕДИНИЦА** | „Плави зец“, Душан Радовић |
| **ТИП ЧАСА** | Обрада |
| **НАСТАВНИ ОБЛИЦИ** | Фронтални, индивидуални |
| **НАСТАВНЕ МЕТОДЕ** | Дијалошка, метода писаних радова, рада на тексту |
| **НАСТАВНА СРЕДСТВА** | Фотографије, настави листићи за сва три узраста |
| **ЦИЉ ЧАСА** | Увођење ученика у доживљавање, разумевање и тумачење песме. |
| **ЗАДАЦИ ЧАСА**  **Образовни**  **Функционални**  **Васпитни** | – Подстицање ученика да искажу доживљаје о прочитаној песми.  – Тумачење песме: анализа песме уз помоћ питања, интуитивно препознавање песничких слика.  – Уочавање и именовање строфе и стихова у песми.  – Вежбање читања.  – Богаћење речника ученика.  – Формирање навике за читко, уредно и лепо писање. |
| **Исходи** | ученик ће бити у стању да вербализује доживљај књижевног текста; бира и користи одговарајуће речи у говору; одговори на питања која проверавају разумевање прочитаног; |

|  |
| --- |
| **ТОК ЧАСА** |
| **I Интелектуално – емоционалана припрема** – Разговор са ученицима: Ко су ловци? А ко риболовци? Шта је карактеристично за ловце и риболовце? Које приче они највише воле да причају? Какве су њихове приче? Шта се обочно мисли о њиховим причама?  **II Најава наставне јединице** – Учитељ најављује да ће данас учити песму под називом „Плави зец“, која говори о једној лоачкој причи. Записује наслов на табли, а ученици у свеске.  **III Портрет писца** – Душан Радовић (1922-1984) рођен је у Нишу. Писао је песме, приче, радио игре и ТВ емисије за децу. Био је уредник дечјег часописа за децу Полетарац. Познате књиге: *Поштована децо, Смешне речи, Причам ти причу.*  **IV Изражајно читање** – Учитељ чита песм.  **V Разговор о доживљајима и утисцима** – После прочитане песме и емоционалне паузе учитељ разговара са ученицима како су они доживели ову песму и какви су њихови утисци, постављајући им питања: Какво расположење буди ова песма у вама? Да ли вам се песма допала и зашто? Да ли вас је насмејала? Чиме све?  **VI Усмерено читање** – Ученици имају задатак да прочитају песму и подвуку непознате речи.  **VII Тумачење непознатих речи и израза** – Објашњење непознатих речи и записивање на табли, а ученици у своје свеске:торбак – мања торба;  **VIII Анализа песме** – Рад на анализи песме.  – Учитељ поставља питања о садржајној, језичкој и књижевно-теоријској анализи:Ко нам прича о плавом зецу? По чему се овај зец разликује од обичног?   Шта песник наглашава понављањем стихова: Плави зец,  чудни зец,  једини на свету!  Зашто песник каже да је зец чудан? По чему је овај зец једини на свету? Шта све зец може? Шта је ловац намеравао да учини са плавим зецом? Где живи такав зец? Који је главни разлог зеца да га ловац пусти? Које је особине тиме зец показао? Како је зечев бег утицао на ловца? Нађи те стихове у песми и прочитај их. Како би ти сачувала/сачувао плавог зеца? Шта нам казује прва строфа? Шта наговештава прва строфа? Каквог је карактера песма? Шта нам песник казује у другој строфи? Која врста речи је употребљавана при опису зеца? Шта нам песник нуди трећом строфом? Зашто? Шта зец тражи у четвртој строфи? Какав обрт настаје? На коју књижевну врсту вас подсећа ова песма? Шта је у песми бајковито? Којим бројем истиче песник бајковитост?  **IX Језик и стил** – Колико строфа има песма? Који стихови су ти се највише допали? Зашто?  **X Синтеза –** Следи читање песме.  **XI Самостално - стваралачки рад** – Рад на наставним листићима.  **XII Домаћи задатак** – Вежбе читања |